ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-2985/96 υποβολή: David Hallam (PSE) προς την Επιτροπή (8 Νοεμβρίου 1996)

Θέμα: Συστοιχίες κλωβών

Σε συνέχεια της απάντησης που έδωσε στη γραπτή ερώτηση αριθ. Ε-0878/96 ((ΕΕ C 280 της 25.9.1996, σελ. 97 )), ερωτάται η Επιτροπή, έχει αντιληφθεί ότι η εφαρμογή, εκ μέρους ορισμένων κρατών μελών, της οδηγίας 88/166/ΕΟΚ ((ΕΕ L 74 της 19.3.1988, σελ. 83 )), δημιουργεί αθέμιτο ανταγωνιστικό πλεονέκτημα για εκείνα από τα κράτη μέλη που δεν εφαρμόζουν την οδηγία αυτή και δεν διαθέτουν σύστημα επιθεωρήσεων;

Απάντηση του κ. Fischler εξ ονόματος της Επιτροπής (17 Δεκεμβρίου 1996)

Η Επιτροπή πληροφορεί με λύπη της το Αξιότιμο Μέλος του Κοινοβουλίου ότι, όπως έχει ήδη αναφερθεί στην απάντηση στη γραπτή ερώτηση Ε-878/96 του κ. Provan ((ΕΕ αριθ. C 280 της 25.9.1996 )), και, με αρκετές άλλες ευκαιρίες, σε άλλα Αξιότιμα Μέλη του Κοινοβουλίου, η Επιτροπή προς το παρόν έχει έλλειψη προσωπικού στον τομέα των κτηνιατρικών επιθεωρήσεων. Η κατάσταση δεν έχει βελτιωθεί από την προηγούμενη απάντηση. Η Επιτροπή γνωρίζει ότι, εάν ορισμένα κράτη μέλη δεν εφαρμόζουν την οδηγία 88/166/ΕΟΚ για τον καθορισμό των ελάχιστων προδιαγραφών σχετικά με την προστασία των ωοπαραγωγών ορνίθων που εκτρέφονται σε κλωβοστοιχίες ((ΕΕ αριθ. L 74 της 19.3.1988 )), αυτό μπορεί να οδηγήσει σε αθέμιτο ανταγωνισμό. Ωστόσο, η Επιτροπή δεν μπορεί παρά να χρησιμοποιήσει τους ελάχιστους πόρους της για να αντιμετωπίσει ένα περιορισμένο αριθμό προτεραιοτήτων.

Όπως έχει ήδη αναφερθεί, η Επιτροπή είναι έτοιμη να εκπληρώσει τις υποχρεώσεις της μόλις καταστούν διαθέσιμα τα κονδύλια του προϋπολογισμού που απαιτούνται για την απασχόληση περισσότερων επιθεωρητών στον κτηνιατρικό τομέα.
ΓΡΑΠΤΗ ΕΡΩΤΗΣΗ E-3305/96 υποβολή: Josι Garcνa-Margallo y Marfil (PPE) προς την Επιτροπή (5 Δεκεμβρίου 1996)

Θέμα: Παραοικονομία και ΑΕΠ

Τα μέσα μαζικής ενημέρωσης τονίζουν με όλο και περισσότερη έμφαση τις δυσκολίες που παρουσιάζει η συλλογή γενικά αποδεκτών στατιστικών στοιχείων.

Τι ποσοστό του ΑΕΠ αντιπροσωπεύει η παραοικονομία στη Γαλλία;

Κοινή απάντηση του κ. de Silguy εξ ονόματος της Επιτροπής στις γραπτές ερωτήσεις E-3280/96, E-3298/96, E-3299/96, E-3300/96, E-3301/96, E-3302/96, E-3303/96, E-3304/96, E-3305/96, E-3306/96, E-3307/96, E-3308/96, E-3309/96, E-3310/96, E-3311/96, E-3312/96 και E-3313/96 (21 Ιανουαρίου 1997)

Είναι αδύνατον, στο παρόν στάδιο, να εκτιμηθεί ακριβώς ο αντίκτυπος της παραοικονομίας στο ακαθάριστο εγχώριο προϊόν. Πράγματι, οι μέθοδοι που χρησιμοποιούνται διαφέρουν σημαντικά μεταξύ των κρατών μελών και, εξάλλου, πολλά κράτη μέλη προβαίνουν σιωπηρά σε διορθώσεις, που είναι δύσκολο να αξιολογηθούν.

Η ολοκλήρωση των εργασιών, ως προς το ζήτημα της εξαντλητικότητας, προβλέπεται για το τέλος του 1998. Κατά την ημερομηνία εκείνη, θα είναι δυνατή η πραγματοποίηση της ζητούμενης εκτίμησης, με κάποια αξιοπιστία και συγκρισιμότητα μεταξύ των κρατών μελών.
ΓΡΑΠΤΗ ΕΡΩΤΗΣΗ E-3218/96 υποβολή: Doeke Eisma (ELDR) προς την Επιτροπή (22 Νοεμβρίου 1996)

Θέμα: Η εκμετάλλευση του ορυκτού και δασικού πλούτου στη Βενεζουέλα

Στις 2 Οκτωβρίου 1996, η Επιτροπή συμμετέσχε στη συζήτηση σχετικά με την εκμετάλλευση του ορυκτού και του δασικού πλούτου στη Βενεζουέλα.

1. Γνωρίζει η Επιτροπή σε ποιό στάδιο βρίσκονται τα σχέδια της κυβέρνησης της Βενεζουέλας περί κατάργησης των νόμων 269 και 2552 που απαγορεύουν την εκμετάλλευση του ορυκτού και του δασικού πλούτου στην περιφέρεια Amazonas; Μπορεί επίσης η Επιτροπή να κοινοποιήσει τα αποτελέσματα της συνεδρίασης σχετικά με το θέμα αυτό, που διεξήχθη στις 2 Οκτωβρίου 1996, στη Βενεζουέλα;

2. Με ποιόν τρόπο έλαβε υπόψη της η Επιτροπή το ψήφισμα σχετικά με τη Βενεζουέλα που ενέκρινε το Ευρωπαϊκό Κοινοβούλιο στις 2 Οκτωβρίου 1996 και σε ποιές συγκεκριμένες ενέργειες προέβη προκειμένου να ανατρέψει τα σχέδια της κυβέρνησης της Βενεζουέλας που προτίθεται να επιτρέψει την εκμετάλλευση του ορυκτού και του δασικού πλούτου στην περιφέρεια Amazonas;

3. Εάν πράγματι επιτρέψει η Βενεζουέλα την εκμετάλλευση του ορυκτού και δασικού πλούτου στην ως άνω περιοχή, ποιές θα είναι οι συνέπειες για το πρόγραμμα προστασίας του περιβάλλοντος στην περιοχή του Άνω Orinoco-Casiquaire που χρηματοδοτεί η Επιτροπή με ποσό ύψους 6, εκατ. Ecu; Ποιά συμπεράσματα πρόκειται να συναγάγει η Επιτροπή;

4. Έχει ήδη εγκρίνει η Επιτροπή ένα σφαιρικό ετήσιο πρόγραμμα για την περιοχή του Άνω Orinoco-Casiquaire και έχει ήδη χορηγήσει τις σχετικές προς τούτο πιστώσεις στην κυβέρνηση της Βενεζουέλας; Εάν ναι σε τί ποσό ανέρχονται τα κονδύλια αυτά;

Απάντηση του κ. Marin εξ ονόματος της Επιτροπής (17 Δεκέμβριος 1996)

1.-2. Σύμφωνα με τις πληροφορίες που διαβίβασε το Καράκας, η πρόταση παρέκκλισης στα διατάγματα αριθ. 269 και 2552, που απαγορεύουν τη δασική εκμετάλλευση και την εκμετάλλευση των μεταλλείων στο κράτος του Αμαζονίου (Amazonas), έχει διατυπωθεί από την κυβέρνηση του κράτους του Αμαζονίου. Κατά τη διυπουργική συνεδρίαση της 24ης Οκτωβρίου 1996, η κυβέρνηση της Βενεζουέλας αρνήθηκε τη χορήγηση αυτής της παρέκκλισης.

3. Η βιόσφαιρα Alto Orinoco-Casiquiare καλύπτει, με έκταση 88.000 χλμ2, το νοτιοανατολικό ήμισυ του κράτους του Αμαζονίου. Επειδή η κυβέρνηση της Βενεζουέλας δεσμεύεται από τη σύμβαση χρηματοδότησης σχετικά με το εν λόγω πρόγραμμα, να κρατήσει το επίπεδο διατήρησης της περιοχής αυτής, η ανάκληση των νόμων 269 και 2552 δεν σημαίνει αυτομάτως ότι η περιοχή του προγράμματος θα υποστεί δασικές και μεταλλευτικές εκμεταλλεύσεις. Θα πρέπει, επομένως, να αναλυθεί ο πραγματικός αντίκτυπος αυτού του μέτρου στο πρόγραμμα. Στην περίπτωση που δεν τηρηθούν οι διατάξεις της σύμβασης χρηματοδότησης σχετικά με το στόχο διατήρησης, από τους εταίρους της Βενεζουέλας, η Επιτροπή μπορεί να φθάσει στην ανάκληση ή στην παύση του προγράμματος.

4. Το πρόγραμμα που χρηματοδοτεί η Κοινότητα στην περιοχή Alto Orinoco Casiquiare βρίσκεται, σήμερα, στο στάδιο έναρξης. Στις 18 Μαρτίου 1996, η Επιτροπή ενέκρινε ένα εναρκτήριο σχέδιο που προτάθηκε από την από κοινού διεύθυνση του προγράμματος. Έχει ήδη καταβληθεί πράγματι ένα πρώτο τμήμα, ύψους 280.000 ECU.
ΓΡΑΠΤΗ ΕΡΩΤΗΣΗ E-2897/96 υποβολή: Juan Colino Salamanca (PSE) και Jesϊs Cabezσn Alonso (PSE) προς την Επιτροπή (31 Οκτωβρίου 1996)

Θέμα: Ταμείο Συνοχής και Καστίλλη-Λεόν (Ισπανία)

Ποιά έργα αποτέλεσαν αντικείμενο χρηματοδότησης από το Ταμείο Συνοχής στην περιφέρεια της Καστίλλης-Λεόν στην Ισπανία;

Σε ποιά έργα, συμπεριλαμβανομένων και των έργων πολυπεριφερειακής διάστασης, έχει συμπεριληφθεί η Αυτόνομη Κοινότητα της Καστίλλης-Λεόν;

Ποιό ήταν το ύψος της συγχρηματοδότησης για το καθένα από τα εν λόγω έργα;

Κοινή απάντηση του κ. Wulf-Mathies εξ ονόματος της Επιτροπής στις γραπτές ερωτήσεις E-2897/96, E-2898/96 και E-2965/96 (28 Νοεμβρίου 1996)

Η διαχείριση των αιτήσεων χρηματοδότησης που υποβάλλονται στην Επιτροπή πραγματοποιείται με βάση την προσέγγιση ανά κράτος μέλος και, επομένως, δεν υφίστανται δεδομένα σχετικά με τα έργα που χρηματοδοτεί το Ταμείο Συνοχής ανά περιφέρεια.

Η Επιτροπή παραπέμπει τα Αξιότιμα Μέλη του Κοινοβουλίου στις ετήσιες εκθέσεις του Ταμείου Συνοχής που τους διαβιβάζονται απευθείας καθώς και στη Γενική Γραμματεία του Κοινοβουλίου. Πράγματι, το παράρτημα 1 των εκθέσεων αυτών περιέχει τα ουσιώδη στοιχεία των χρηματοδοτούμενων από το Ταμείο Συνοχής έργων, κατ' εφαρμογή του κανονισμού (ΕΚ) 1164/94 ((ΕΕ αριθ. L 130 της 25.05.1994. )), και ιδίως την περιγραφή και τους στόχους του έργου, τη γεωγραφική θέση και τα χορηγούμενα ποσά.

Τα δεδομένα που σχετίζονται με τα εγκεκριμένα για το 1996 έργα θα είναι διαθέσιμα με το κλείσιμο του τρέχοντος έτους.
ΓΡΑΠΤΗ ΕΡΩΤΗΣΗ E-2930/96 υποβολή: Νικήτας Κακλαμάνης (UPE) και Κατερίνα Δασκαλάκη (UPE) προς την Επιτροπή (8 Νοεμβρίου 1996)

Θέμα: Δολοφονία εν ψυχρώ Ελληνοκυπρίου

Για τρίτη φορά μέσα σε δύο μήνες, δολοφονείται εν ψυχρώ στην Κύπρο, άοπλος Ελληνοκύπριος πολίτης.

Στις 13 Οκτωβρίου, έπεσε νεκρός από πυροβολισμούς Τούρκων στρατιωτών ο Πέτρος Κακκουλής, ενώ μάζευε σαλιγκάρια κοντά στη Βρετανική Βάση της Δεκέλειας.

Ο Ελληνοκύπριος πολίτης εδέχθη δύο πυροβολισμούς από απόσταση 30 μέτρων, και εξ επαφής χαριστική βολή ενώ κειτόταν στο έδαφος.

Επειδή η όλη συμπεριφορά των Τουρκικών στρατευμάτων κατοχής μόνο με ανθρωποειδών μπορεί να συγκριθεί, θα ήθελα να ρωτήσω την Ευρωπαϊκή Επιτροπή:

Ποιά άμεσα και αποτελεσματικά μέτρα σκοπεύει να λάβει, ώστε να καταφέρει συντριπτικό πλήγμα στην επίσημη τουρκική κρατική τρομοκρατία, που εκφράζεται με την κτηνώδη συμπεριφορά του κατοχικού καθεστώτος του Ντενκτάς που εκείνη στηρίζει;

Πότε θα σταματήσουν επιτέλους να συζητούν με τον εκπρόσωπο του κατοχικού καθεστώτος στην Κύπρο κ. Ντενκτάς, κυβερνητικά στελέχη κρατών μελών της Ε.Ε. ενώ εκείνος δίνει εντολή να εκτελούνται άοπλοι πολίτες;

Πότε θα αποφασίσει να διακόψει επιτέλους κάθε σχέση με την επίσημη Τουρκία, έως ότου να συμμορφωθεί με τρόπους συμπεριφοράς που αρμόζουν σε στοιχειωδώς πολιτισμένο κράτος;

Απάντηση του κ. Van den Broek εξ ονόματος της Επιτροπής (4 Δεκεμβρίου 1996)

Η Επιτροπή ευχαριστεί τα Αξιότιμα Μέλη του Κοινοβουλίου για την ερώτησή τους αναφορικά με την παρούσα κατάσταση στην Κύπρο και κάνει αναφορά στη δήλωση της ιρλανδικής προεδρίας που εκδόθηκε στις 16 Οκτωβρίου 1996, στην οποία η Ευρωπαϊκή Ένωση καταδίκασε δριμύτατα τη δολοφονία του κ. Κακκούλη καθώς και άλλα βίαια επεισόδια που συνέβησαν κατά τους τελευταίους μήνες.

Κατ'εφαρμογή της απόφασης του Συμβουλίου της 6ης Μαρτίου 1995, η Επιτροπή θα συνεχίσει την προενταξιακή πολιτική της έναντι της Κύπρου και την ενημερωτική της δράση για την τουρκοκυπριακή κοινότητα, με την ελπίδα ότι η προοπτική προσχώρησης θα συμβάλει στις προσπάθειες που στοχεύουν στη θέσπιση διαλόγου μεταξύ των δύο κοινοτήτων στη νήσο και στην επίλυση του κυπριακού προβλήματος. Η Επιτροπή, κατά τις επαφές της με τα ενδιαφερόμενα μέλη, εξακολουθεί να τονίζει την αναγκαιότητα σεβασμού των ανθρωπίνων δικαιωμάτων και των θεμελιωδών ελευθεριών. Η πολιτική αυτή αναμένεται να συμβάλει στη δημιουργία κλίματος που αποτρέπει τις πράξεις βίας.
ΓΡΑΠΤΗ ΕΡΩΤΗΣΗ E-3307/96 υποβολή: Josι Garcνa-Margallo y Marfil (PPE) προς την Επιτροπή (5 Δεκεμβρίου 1996)

Θέμα: Παραοικονομία και ΑΕΠ

Τα μέσα ενημέρωσης αναφέρονται όλο και συχνότερα στις δυσχέρειες που υφίστανται σχετικά με την εξεύρεση στατιστικών μετρήσεων γενικώς αποδεκτών.

Τι αναλογία αντιπροσωπεύει η παραοικονομία στην Ιρλανδία σε σχέση με το ΑΕΠ;

Κοινή απάντηση του κ. de Silguy εξ ονόματος της Επιτροπής στις γραπτές ερωτήσεις E-3280/96, E-3298/96, E-3299/96, E-3300/96, E-3301/96, E-3302/96, E-3303/96, E-3304/96, E-3305/96, E-3306/96, E-3307/96, E-3308/96, E-3309/96, E-3310/96, E-3311/96, E-3312/96 και E-3313/96 (21 Ιανουαρίου 1997)

Είναι αδύνατον, στο παρόν στάδιο, να εκτιμηθεί ακριβώς ο αντίκτυπος της παραοικονομίας στο ακαθάριστο εγχώριο προϊόν. Πράγματι, οι μέθοδοι που χρησιμοποιούνται διαφέρουν σημαντικά μεταξύ των κρατών μελών και, εξάλλου, πολλά κράτη μέλη προβαίνουν σιωπηρά σε διορθώσεις, που είναι δύσκολο να αξιολογηθούν.

Η ολοκλήρωση των εργασιών, ως προς το ζήτημα της εξαντλητικότητας, προβλέπεται για το τέλος του 1998. Κατά την ημερομηνία εκείνη, θα είναι δυνατή η πραγματοποίηση της ζητούμενης εκτίμησης, με κάποια αξιοπιστία και συγκρισιμότητα μεταξύ των κρατών μελών.
ΓΡΑΠΤΗ ΕΡΩΤΗΣΗ E-2690/96 υποβολή: Josι Barros Moura (PSE) προς την Επιτροπή (15 Οκτωβρίου 1996)

Θέμα: Αδασμολόγητες πωλήσεις εντός της Ευρώπης

Δύναται η Επιτροπή να δηλώσει εάν έχουν εξετασθεί οι προβλέψιμες συνέπειες, κυρίως δε σε επίπεδο απασχόλησης, της σχεδιαζόμενης κατάργησης των πωλήσεων αδασμολόγητων ειδών κατά τις εσωτερικές πτήσεις στην ενιαία εσωτερική αγορά;

Κοινή απάντηση του κ. Monti εξ ονόματος της Επιτροπής στις γραπτές ερωτήσεις E-2573/96 και E-2690/96 (20 Δεκεμβρίου 1996)

Η απόφαση για να τεθεί τέλος στις πωλήσεις αφορολόγητων ειδών εντός της Κοινότητας λήφθηκε από το Συμβούλιο το 1991.

Το Συμβούλιο αποφάσισε να διατηρήσει τις ενδοκοινοτικές πωλήσεις αφορολόγητων ειδών μέχρι της 30ης Ιουνίου 1999 ώστε να επιτρέψει σε όλους τους ενεχόμενους οικονομικούς τομείς να προετοιμαστούν σταδιακά για τη νέα κατάσταση. Ως προς αυτό, τα κράτη μέλη θα έπρεπε να λάβουν υπόψη εξίσου την ανάπτυξη των υποδομών στον τομέα των μεταφορών με την προστασία των συμφερόντων του γενικού τομέα του εμπορίου που ασκεί δραστηριότητες «περιλαμβανομένων των φόρων».

Η Επιτροπή υπέβαλε έκθεση σχετικά με τη λειτουργία του συστήματος ελέγχου στα σημεία πωλήσεων που εφαρμόστηκε στα κράτη μέλη ((Έγγρ. COM(96) 245. )). Για την εκπόνηση της έκθεσης αυτής, η Επιτροπή στηρίχθηκε σε στατιστικά δεδομένα και άλλες πληροφορίες που της υποβλήθηκαν από τα κράτη μέλη, ώστε να μπορεί να είναι σε θέση να αναλάβει μία οικονομική ανάλυση των πωλήσεων αφορολόγητων ειδών. Σε αυτή τη βάση, η Επιτροπή προσπάθησε να προσδιορίσει τις βασικές τάσεις των πωλήσεων αφορολόγητων ειδών στην Κοινότητα. Η έκθεση αυτή επιβεβαιώνει το βάσιμο της απόφασης του Συμβουλίου, χωρίς να αιτιολογούνται άλλες μελέτες.

Εξάλλου, η διατήρηση των ενδοκοινοτικών πωλήσεων αφορολόγητων ειδών πέραν μιας μεταβατικής περιόδου θα μπορούσε:

- να αντίκειται στις αρχές της ενιαίας αγοράς 7

- να προκαλέσει σοβαρές στρεβλώσεις του ανταγωνισμού, όχι μόνον έναντι εμπορικών καταστημάτων που πωλούν είδη «περιλαμβανομένων των φόρων», αλλά επίσης και κυρίως μεταξύ διαφόρων μέσων μεταφορών αναλόγως με το αν προτείνουν ή όχι πωλήσεις αφορολόγητων ειδών 7

Η προσέγγιση αυτή ισχύει επίσης για τα επαρχιακά αεροδρόμια, που έχουν μικρή σχέση με τις ενδοκοινοτικές πτήσεις, οι οποίες είναι οι μόνες πτήσεις που καλύπτονται από την εφαρμογή των πωλήσεων αφορολόγητων ειδών στο πλαίσιο της Κοινότητας.

Όσον αφορά τα επιχειρήματα που αφορούν τις θέσεις απασχόλησης, η Επιτροπή επιθυμεί να υπογραμμίσει ότι η απόφαση του Συμβουλίου δεν συνιστά το κλείσιμο των καταστημάτων που βρίσκονται ιδίως στους λιμένες και τους αερολιμένες. Οι πωλήσεις θα μπορούν να συνεχίσουν στα καταστήματα αυτά, αλλά «περιλαμβανομένων των φόρων» στο εσωτερικό της Κοινότητας και οι πωλήσεις αφορολογήτων ειδών θα αφορούν αποκλειστικά επιβάτες με προορισμό τρίτες χώρες.
ΓΡΑΠΤΗ ΕΡΩΤΗΣΗ E-2982/96 υποβολή: David Hallam (PSE) προς την Επιτροπή (8 Νοεμβρίου 1996)

Θέμα: Συστοιχίες κλωβών

Σε συνέχεια της απάντησης που έδωσε στη γραπτή ερώτηση αριθ. Ε-0878/96 ((ΕΕ C 280 της 25.9.1996, σελ. 97 )), ερωτάται η Επιτροπή,Ποιές τρίτες χώρες εξάγουν στην Ευρωπϊκή Ένωση βοοειδή, βόειο κρέας και προϊόντα βοείου κρέατος; και τι μέτρα λαμβάνονται ούτως ώστε να εξασφαλίζεται ότι τόσο τα ζώα όσο και τα προϊόντα αυτά πληρούν τους υγειονομικούς κανόνες της ΕΕ, ιδίως σε ό,τι αφορά την αφαίρεση ορισμένων εντοσθίων από τα σφάγια;

Απάντηση του κ. Fischler εξ ονόματος της Επιτροπής (17 Δεκεμβρίου 1996)

Η απόφαση 79/542/ΕΟΚ του Συμβουλίου, της 21ης Δεκεμβρίου 1976 ((ΕΕ αριθ. L 146 της 14.6.1979 )), (όπως τροποποιήθηκε τελευταία9 καταρτίζει κατάλογο τρίτων χωρών από τις οποίες τα κράτη μέλη επιτρέπουν την εισαγωγή ζώων του βοείου και χοιρείου είδους, ίππων, προβάτων και αιγών, νωπού κρέατος και προϊόντων με βάση το κρέας. Ο κατάλογος αυτός καταρτίζεται σύμφωνα με τις απαιτήσεις του άρθρου 3 της οδηγίας 72/462/ΕΟΚ του Συμβουλίου, της 12ης Δεκεμβρίου 1972 (όπως τροποποιήθηκε τελευταία) περί των υγειονομικών προβλημάτων και των υγειονομικών μέτρων κατά τις εισαγωγές ζώων του βοείου και χοιρείου είδους και νωπών κρεάτων προελεύσεως τρίτων χωρών ((ΕΕ αριθ. L 302 της 31.12.1972 )).

Επιπλέον, με βάση την οδηγία 72/462/ΕΟΚ του Συμβουλίου, η Επιτροπή καθορίζει ειδικές απαιτήσεις που θεσπίζονται σε ορισμένες αποφάσεις με σκοπό τον περιορισμό ή την διεύρυνση των αδειών για την εισαγωγή ορισμένων κατηγοριών ζώων και/ή νωπών κρεάτων και παραγώγων.

Από αυτές τις ειδικές αποφάσεις καλύπτονται ειδικές απαιτήσεις σχετικά με τον ενδεχόμενο αποκλεισμό εντοσθίων βοοειδών. Μέχρι στιγμής, έχουν επιβληθεί περιορισμοί σε ορισμένες τρίτες χώρες, όπου έχουν εντοπισθεί προβλήματα σε σχέση με τον αφθώδη πυρετό ή τα κατάλοιπα.

Εφαρμόζεται επίσης η κοινοτική νομοθεσία για τα κατάλοιπα και μόνον οι χώρες με εγκεκριμένο σχέδιο καταλοίπων μπορούν να εξάγουν ζωντανά ζώα και κρέας βοοειδών στην Κοινότητα. Ο κατάλογος αυτός ενσωματώνεται στην απόφαση 79/542/ΕΟΚ του Συμβουλίου.

Η Επιτροπή εγκρίνει μεμονωμένες εγκαταστάσεις σε τρίτες χώρες με συγκεκριμένες αποφάσεις, οι οποίες περιλαμβάνουν, εάν είναι αναγκαίο, ορισμένους περιορισμούς.

Οι αποστολές που εισέρχονται στην Κοινότητα ελέγχονται στους συνοριακούς σταθμούς σύμφωνα με την οδηγία 90/675/ΕΟΚ του Συμβουλίου, της 10ης Δεκεμβρίου 1991, για τη θέσπιση των αρχών που διέπουν την οργάνωση κτηνιατρικών ελέγχων προϊόντων που εισέρχονται στην Κοινότητα από τρίτες χώρες ((ΕΕ αριθ. L 373 της 31.12.1990 )) και την οδηγία 91/496/ΕΟΚ του Συμβουλίου, της 15ης Ιουλίου 1991, για τη θέσπιση των αρχών που διέπουν την οργάνωση κτηνιατρικών ελέγχων ζώων που εισέρχονται στην Κοινότητα από τρίτες χώρες και την τροποποίηση των οδηγιών 89/662/ΕΟΚ, 90/425/ΕΟΚ και 90/675/ΕΟΚ ((ΕΕ αριθ. L 268 της 24.9.1991 )).
ΓΡΑΠΤΗ ΕΡΩΤΗΣΗ E-3312/96 υποβολή: Josι Garcνa-Margallo y Marfil (PPE) προς την Επιτροπή (5 Δεκεμβρίου 1996)

Θέμα: Παραοικονομία και ΑΕΠ

Τα μέσα ενημέρωσης αναφέρονται όλο και συχνότερα στις δυσχέρειες που υφίστανται σχετικά με την εξεύρεση στατιστικών μετρήσεων γενικώς αποδεκτών.

Τι αναλογία αντιπροσωπεύει η παραοικονομία στην Σουηδία σε σχέση με το ΑΕΠ;

Κοινή απάντηση του κ. de Silguy εξ ονόματος της Επιτροπής στις γραπτές ερωτήσεις E-3280/96, E-3298/96, E-3299/96, E-3300/96, E-3301/96, E-3302/96, E-3303/96, E-3304/96, E-3305/96, E-3306/96, E-3307/96, E-3308/96, E-3309/96, E-3310/96, E-3311/96, E-3312/96 και E-3313/96 (21 Ιανουαρίου 1997)

Είναι αδύνατον, στο παρόν στάδιο, να εκτιμηθεί ακριβώς ο αντίκτυπος της παραοικονομίας στο ακαθάριστο εγχώριο προϊόν. Πράγματι, οι μέθοδοι που χρησιμοποιούνται διαφέρουν σημαντικά μεταξύ των κρατών μελών και, εξάλλου, πολλά κράτη μέλη προβαίνουν σιωπηρά σε διορθώσεις, που είναι δύσκολο να αξιολογηθούν.

Η ολοκλήρωση των εργασιών, ως προς το ζήτημα της εξαντλητικότητας, προβλέπεται για το τέλος του 1998. Κατά την ημερομηνία εκείνη, θα είναι δυνατή η πραγματοποίηση της ζητούμενης εκτίμησης, με κάποια αξιοπιστία και συγκρισιμότητα μεταξύ των κρατών μελών.
ΓΡΑΠΤΗ ΕΡΩΤΗΣΗ E-2862/96 υποβολή: Ralf Walter (PSE) προς την Επιτροπή (25 Οκτωβρίου 1996)

Θέμα: Ενίσχυση παιδικών σταθμών στην Ευρωπαϊκή Ενωση

Στα πλαίσια της προώθησης τοπικών πρωτοβουλιών απασχόλησης αναφέρθηκαν 17 τομείς μεταξύ των οποίων και οι κοινωφελείς φορείς όπως οι παιδικοί σταθμοί.

Πως ενισχύθηκαν και πως ενισχύονται μέχρι σήμερα οι παιδικοί σταθμοί στην Ευρωπαϊκή Ενωση;

Ποιοί παιδικοί σταθμοί ενισχύθηκαν μέχρι στιγμής στην Γερμανία;

Απάντηση του κ.Flynn εξ ονόματος της Επιτροπής (21 Ιανουαρίου 1997)

Το Ευρωπαϊκό Κοινωνικό Ταμείο (ΕΚΤ) συμμετείχε κατά το παρελθόν στη χρηματοδότηση του κόστους φροντίδας παιδιών το οποίο διαφορετικά θα εβάρυνε τους συμμετέχοντες σε μέτρα κατάρτισης.

Παρόλο που δεν φαίνεται να έχει συμβεί αλλού στη Γερμανία θα ήταν επίσης δυνατόν να χρηματοδοτηθεί το τρέχον κόστος ενός παιδικού σταθμού στο πλαίσιο μιας τοπικής στρατηγικής για την ανάπτυξη της απασχόλησης. Εφόσον όμως το ΕΚΤ δεν μπορεί να συγχρηματοδοτήσει κόστος κεφαλαίου, δεν μπορεί να παρέμβει στην κατασκευή ή την ανακαίνιση παιδικών σταθμών ούτε στην αγορά εξοπλισμού τους.
ΓΡΑΠΤΗ ΕΡΩΤΗΣΗ E-1765/96 υποβολή: Γιάννος Κρανιδιώτης (PSE) προς το (5 Iουλίου 1996)

Θέμα: Πώληση εκκλησίας στο κατεχόμενο τμήμα της Κύπρου

Στην αγγλόφωνη τουρκοκυπριακή εφημερίδα «Cyprus Today» 6.4.1996 καταχωρήθηκε αγγελία του μεσιτικού οίκου «Kestin and Smith Astate Agents» με την οποία προσφέρεται προς πώληση εκκλησία της Παναγίας Χρυσοτριμιθιώτισας η οποία βρίσκεται στο χωριό Τριμίθι στο κατεχόμενο τμήμα της Κύπρου. Η εκκλησία αυτή ανάγεται στη Μέση Βυζαντινή περίοδο και συγκαταλέγεται μεταξύ των μνημείων τα οποία θα είχαν κηρυχθεί ως αρχαία μνημεία. Παράλληλα η ίδια εφημερίδα (11 με 17/5/1996) δημισιεύει την είδηση ότι το μοναστήρι της Παναγίας της Ελεούσας-Σινά στην Καρπασία έχει μετατραπεί από το κατοχικό καθεστώς σε πανδοχείο, τα εγκαίνια του οποίου τέλεσε ο ψευδοπρωθυπουργός (Hakki Atun).

Η εκκλησία αυτή είχε κηρυχθεί σε αρχαίο μνημείο από το 1965.

Τα δύο αυτά γεγονότα δεν αποτελούν μεμονωμένες περιπτώσεις, αλλά εντάσσονται σε μία γενικότερη τουρκική πολιτική που στοχεύει στη καταστροφή της πολιτιστικής κληρονομιάς της κατεχόμενης Κύπρου.

Ερωτάται το Συμβούλιο: Τί μέτρα προτίθεται να λάβει για την προστασία της κληρονομιάς της κατεχόμενης Κύπρου που αποτελεί μέρος της ευρωπαϊκής κληρονομιάς (το Ευρωπαϊκό Κοινοβούλιο έχει υιοθετήσει σχετικό ψήφισμα ((ΕΕ C 117 της 22.04.1996 σελ. 15. )) και κατά πόσο προτίθεται να θέσει το θέμα στην τουρκική κυβέρνηση και αν θα ζητήσει από αυτή συμμόρφωση με τους διεθνείς κανόνες δικαίου.

Απάντηση (30 Ιανουαρίου 1997)

Το Συμβούλιο σημείωσε δεόντως το ψήφισμα του Ευρωπαϊκού Κοινοβουλίου της 27ης Μαρτίου 1996, που αφορά την αρχή της διατήρησης της πολιτιστικής και θρησκευτικής κληρονομιάς της κατεχόμενης Κύπρου.

Στο πλαίσιο του γενικότερου ενδιαφέροντος του για το Κυπριακό, το Συμβούλιο είναι υπέρ ενός συνολικού διακανονισμού βασιζόμενου στην αρχή της δικοινοτικής και διζωνικής κυπριακής ομοσπονδίας, σύμφωνα με τα ψηφίσματα του Συμβουλίου Ασφαλείας των Ηνωμένων Εθνών.

Τέλος, δεν έχει υποβληθεί στο Συμβούλιο το ζήτημα που θίγει ο αξιότιμος κ. Βουλευτής. Άλλωστε το ζήτημα αυτό δεν εμπίπτει στην αρμοδιότητά του.
ΓΡΑΠΤΗ ΕΡΩΤΗΣΗ E-3560/96 υποβολή: Joaquνn Sisσ Cruellas (PPE) προς την Επιτροπή (12 Δεκεμβρίου 1996)

Θέμα: 1996: Ευρωπαϊκό έτος συνεχούς εκπαίδευσης και επιμόρφωσης

Δύο μήνες πριν από το τέλος του Ευρωπαϊκού Έτους Συνεχούς Εκπαίδευσης και Επιμόρφωσης, διοργάνωση που πέρασε σχεδόν απαρατήρητη για τους ευρωπαίους πολίτες, λόγω του ότι αγνοούσαν πλήρως την ύπαρξή της.

Μολονότι πρέπει να εξάρουμε το ζωηρό ενδιαφέρον με το οποίο έγινε δεκτή από τα τμήματα εκείνα του πληθυσμού που είχαν την ευκαιρία να τη γνωρίσουν, και λαμβάνοντας υπόψη την τεράστια σημασία και των δύο παραγόντων στη σημερινή Ευρώπη.

- μπορεί να αναφέρει η Επιτροπή τις σημαντικότερες εκδηλώσεις που πραγματοποιήθηκαν κατά το έτος αυτό προκειμένου να συνειδητοποιήσουν οι πολίτες τη σημασία του θέματος αυτού;

- ποιά είναι τα θέματα που θα έπρεπε να αξιοποιηθούν και οι κατευθύνσεις εργασίας που προτείνονται;

Απάντηση της κας Cresson εξ ονόματος της Επιτροπής (13 Ιανουαρίου 1997)

Παρά την περιορισμένη χρηματοδότηση, το Ευρωπαϊκό Έτος δια βίου εκπαίδευσης και κατάρτισης διήγειρε πολύ έντονο ενθουσιασμό κατά την διεξαγωγή των εκδηλώσεων. Υπεβλήθησαν πάνω από 5.000 σχέδια, από τα οποία 550 περίπου έτυχαν κοινοτικής χρηματοδότησης στο πλαίσιο της χρηματοδότησης του Ευρωπαϊκού Έτους. Οργανώθηκαν 2.500 εκδηλώσεις περίπου, συμπεριλαμβανομένων εκείνων που χρηματοδοτήθηκαν μέσω άλλων κοινοτικών προγραμμάτων ή από φορείς των κρατών μελών. Ο αντίκτυπος του έτους μπορεί να εκτιμηθεί από το γεγονός ότι μετρήθηκαν 4.000 περίπου άρθρα στον τύπο όλων των χωρών που συμμετείχαν (κράτη μέλη του Ευρωπαϊκού Οικονομικού Χώρου). Στο χώρο Internet που διαμορφώθηκε από την Επιτροπή ειδικά για το Έτος έγιναν πάνω από 80.000 επισκέψεις.

Οι εκδηλώσεις έλαβαν κυρίως τη μορφή διαλέξεων και εκθέσεων, ημερίδων ανοικτών θυρών, τηλεοπτικών εκπομπών, φυλλαδίων, ενημερωτικών άρθρων, εκδηλώσεων Internet και διαγωνισμών. Ο κατάλογος των σχεδίων που συγχρηματοδοτήθηκαν περιλαμβάνεται σε μια σύνοψη που διαβιβάζεται απευθείας στο αξιότιμο μέλος του Κοινοβουλίου, καθώς και στη Γενική Γραμματεία του Κοινοβουλίου. Μια έκθεση σχετικά με την καθιέρωση του ευρωπαϊκού έτους θα υποβληθεί στο Κοινοβούλιο το 1997.

Η Επιτροπή δεν έχει ακόμη καθορίσει προσανατολισμούς για τη συνέχιση της προώθησης της δια βίου εκπαίδευσης και κατάρτισης. Οι μέθοδοι που μελετώνται σήμερα προβλέπουν να λαμβάνεται υπόψη περισσότερο αυτή η αρχή κατά την εφαρμογή προγραμμάτων όπως το Socrates και το Lenoardo da Vinci, την παράταση της χρησιμοποίησης εκπαιδευτικών λογισμικών πολυμέσων στο πλαίσιο του σχεδίου δράσης «μάθηση στην κοινωνία της πληροφορίας ((έγγρ. COM (96) 471. ))» και τη διατήρηση του χώρου Internet του Ευρωπαϊκού Έτους πέραν του τέλους αυτού ως μέσου που ευνοεί τη σύσταση δικτύου μεταξύ των ενδιαφερομένων ατόμων και φορέων. Αρμόζει επίσης να αναφερθεί ότι το Συμβούλιο, κατά τη συνεδρίασή του της 21ης Νοεμβρίου 1996, εξέδωσε προσανατολισμούς για την δια βίου εκπαίδευση και κατάρτιση.